Here is a page extracted from Wikipedia that may contain CSS, HTML, and a lot of unformatted text.

Title: يوحنا بن ماسويه
Content: ابو زكريا يحيى بن ماسويه الخوزى Yuhanna ibn Masawaih طبيب عالم و مترجم مسيحى, ابوه سريانى و كان صيدلى فى جنديسابور (خوزستان) و اشتغل طبيب فى بغداد, اما امه فكانت صقلبيه, بيرجع ليه الفضل فى تطور كتير من العلوم فى العالم الاسلامى فى العصر العباسى الاول.

علاقته بالخلفاء 

خدم هارون الرشيد و خلفاءه حتى المتوكل, ولاه الرشيد ترجمة كتب الطب القديمه اللى لقاها المسلمين عند فتح بلاد الروم - و فى عهد المامون بقى رئيس لبيت الحكمه. و كان ملوك بنى هاشم ما بياكلوش الا فى وجوده.

انجازاته الطبيه و مؤلفاته 
قدم عدد من الانجازات الطبيه و تحديدا فى علم التشريح, و كانت طريقته هيا تشريح القرده و بيطبق اللى اتوصل ليه على الانسان, و كان الخليفه المعتصم بيساعده فى الحصول على القرده من بلاد النوبه.

من كتب ابن ماسويه المعروفه: النوادر الطبيه, كتاب الازمان, و كتاب الحميات و كتاب عن دغل العين و كتاب بعنوان معرفة محنه الكحالين و اترجمت الكتب و اطبعت مرات كتيره.

و ليه فى الطب العام مختصر فى معرفة اجناس الطب و ذكر معدنه و كتاب المنجى فى التداوى من صنوف الامراض و الشكاوى, اما آثاره اللى ما اطبعتش فاهمها: طبقات الاطباء, كتاب الكامل, الادويه المسهله, كتاب دفع مضار الاغذيه, علاج الصداع, الصوت و البحه, الفصد و الحجامه, كتاب الفولنج, معرفة العين و طبقاتها, كتاب البرهان, كتاب الاشربه, كتاب الجنين, كتاب المعده, كتاب الجذام, كتاب السموم وعلاجها, كتاب الماليخوليا, كتاب التشريح, كتاب الازمنه.

اعماله 
لبرجع ليه الفضل فى تطوير كتير من العلوم , كمان ترجم كتير من كتب الطب القديمه و اسس اول كلية طب فى العالم الاسلامى.

وفاته 
اتوفى ابن ماسويه فى سامراء فى سنة 857 ميلاديه, و ساب لكتر من اربعين مصنف بين كتاب و رساله.

لينكات برانيه

مصادر 

 ابن ماسويه  - من موقع علماء العرب والمسلمين.

علما
مواليد 777
وفيات 857